સારાંશ માટે દસ્તાવેજ: મુખ્ય મંત્રીના અધ્યક્ષસ્થાને થયેલી કોર કમિટીમાં આ નિર્ણય લેવાયો હતો.

એક અખબારી યાદી પ્રમાણે, મુખ્ય મંત્રી વિજય રૂપાણીએ તૌકતે વાવાઝોડાથી અસરગ્રસ્ત વિસ્તારોના ખેડૂતોને ખેતી પાકોની નુકસાનીમાં મદદરૂપ થવા 500 કરોડ રૂપિયાનું કૃષિરાહત પૅકેજ જાહેર કર્યું છે.

મુખ્ય મંત્રીના અધ્યક્ષસ્થાને થયેલી કોર કમિટીમાં આ નિર્ણય લેવાયો હતો.

તેમજ ઉનાળું પિયત પાકોને નુકસાન- બાગાયતી પાકોને નુકસાન અને ફળ-ઝાડ પડી જવાના કેસમાં 33 ટકાથી વધુ નુકસાન માટે રાજ્ય સરકાર સહાય આપશે.

એક અઠવાડિયામાં અસરગ્રસ્ત ધરતીપુત્રોનાં ખાતાંમાં ડીબીટીથી આ સહાય જમા થશે.

મુખ્ય મંત્રી વિજય રૂપાણીએ કહ્યું કે, વાવાઝોડાની વ્યાપક અસર ગીરસોમનાથ, જૂનાગઢ, અમરેલી, ભાવનગર અને બોટાદ એ પાંચ જિલ્લાઓ સાથે દક્ષિણ ગુજરાતના નવસારી, સુરત, વલસાડ, ભરૂચ જિલ્લાઓમાં પણ થઈ છે. રાજ્યના 86 તાલુકાઓમાં અંદાજે બે લાખ હેક્ટર વિસ્તારના કૃષિ અને બાગાયત પાકોને વ્યાપક નુકસાન થયું છે.

મોદી સરકારના નવા નિયમો સામે વૉટ્સઍપની દિલ્હી હાઈકોર્ટમાં અપીલ

ભારત સરકારની નવી નીતિને લઈને ફેસબુક, ટ્વિટર સહિતની ઍપ પર ખતરો તોળાઈ રહ્યો છે.

સોશિયલ મીડિયા ઇન્ટર મીડિયરી માટે આઈટી નિયમો હેઠળ ભારત સરકારની નવી ગાઇડલાઇનની સામે મૅસેજિંગ ઍપ વૉટ્સઍપ દિલ્હી હાઈકોર્ટમાં ગઈ છે.

સમાચાર એજન્સી પીટીઆઈએ કંપનીના પ્રવક્તાનો હવાલો આપીને કહ્યું કે નવી ગાઇડલાઇન અનુસાર વૉટ્સઍપને 'ચૅટ'ને ટ્રેસ કરીને ખબર કરવી પડશે કે કોઈ સંદેશ સૌથી પહેલા કોણે પોસ્ટ કર્યો છે.

વૉટ્સઍપનું કહેવું છે કે "લોકોની ચૅટ"ને ટ્રેસ કરવાનું કામ ન માત્ર અસંવૈધાનિક છે, પણ આ લોકોની નીજતાના અધિકારીનું હનન પણ છે.

મંગળવારે કોર્ટમાં અપાયેલી અરજી અંગે વૉટ્સઍપના પ્રવક્તાએ કહ્યું, "મૅસેજિંગ ઍપને લોકોની ચૅટ ટ્રેસ કરવા માટે કહેવું એટલે વૉટ્સઍપના માધ્યમથી મોકલેલા બધા સંદેશ અંગે જાણકારી મેળવવી, તેનાથી ન માત્ર ઍન્ડ-ટૂ-ઍન્ડ એન્ક્રિપ્શન દેવાનું વચન તૂટી જશે, પણ તેનાથી લોકોની નીજતાના અધિકારનું ઉલ્લંઘન પણ થશે."

"અમે પોતાના યૂઝરોની નીજતાના અધિકારને લઈને દુનિયાભરના જાણકારો અને સ્વયંસેવી સંગઠનો સાથે સતત ચર્ચા કરીએ છીએ. સાથે જ આ મામલે લોકોની સુરક્ષાને લઈને વ્યાવહારિક પગલાં પર ભારત સરકાર સાથે વાતચીત પણ કરતા રહીએ છીએ."

કંપનીએ કહ્યું કે લોકોની ચૅટ ટ્રેસ કરવાના કામને લઈને નવા આઈટી નિયમોને ન માનવા પર ગુનાહિત મામલાનો ખતરો પણ છે.

આ નવી ગાઇડલાઇન એવા સમયે આવી છે જ્યારે નવા આઈટી નિયમો...\nદસ્તાવેજની સમાન ભાષામાં સારાંશ:
ગુજરાતમાં તૌકતે વાવાઝોડાએ સર્જેલી તબાહી બાદ રાજ્ય સરકારે નુકસાનની સમીક્ષા અને બાદમાં મદદ માટેની જાહેરાતો શરૂ કરી છે.